|  |
| --- |
| **Kedvezményezett neve:** Sárvár Város Önkormányzata |
| **Projekt címe:** Zöld Infrastruktúra hálózat és kereskedelmi-szolgáltató területek rekonstrukciója a Hild parkban és a környező területeken |
| **Projekt azonosítószám:** TOP-2.1.2-15-VS1-2016-00004 |

**Projekt bemutatása**

**Előzmények:**

Sárvár város Önkormányzata (továbbiakban: Önkormányzat) kiemelt feladatának tekinti a közparkok és egyéb közterületek kialakítása és fenntartása kapcsán meglévő zöldterületeinek fejlesztését, minőségi bővítését. A közterületek vonatkozásában különös jelentőséggel bír a kereskedelmi/szolgáltató funkciójú terek megújítása, figyelemmel az idegenforgalmi szempontokra is. Helyi környezet és természetvédelmi szempontból fontos az épített környezet természetes, illetve természet közeli állapotának megőrzése, rekonstrukciója. Kiemelt cél, hogy az Önkormányzat a gazdaság élénkítését szolgáló fejlesztési tevékenységekkel járuljon hozzá különösen a kis- és középvállalkozások fejlődéséhez.

Az önkormányzat a fent említett feladatai, városfejlesztési céljai között kiemelt helyet foglal el a Hild park és a környező terület rekonstrukciója. Az említett kereskedelmi és szolgáltató, illetve zöldterületi funkciójú ingatlanok, területek megújítása összhangban van a TOP-2-1-2-15 pályázati felhívás céljaival.

A Támogató a Terület- és Településfejlesztési Operatív Program (a továbbiakban: TOP) keretén belül TOP-2.1.2-15 jelű, Zöld város kialakítása tárgyú felhívást tett közzé, melyre Kedvezményezett TOP-2.1.2-15-VS1-2016-00004 azonosító számon regisztrált, amelyet a Támogató 2017.05.01. napon kelt támogatási döntés szerint támogatásban részesített. A Támogató döntése alapján Kedvezményezett vissza nem térítendő támogatásban részesült.

**Támogatás összege:** **235 000 000 Ft, azaz kétszázharmincötmillió forint.**

**A Projekt megvalósításának időbeli ütemezése:**

A Projekt kezdete: **2017.06.01.**

A Projekt fizikai befejezésének tervezett napja: **2018.08.31.**

**A tervezett fejlesztés látvány terve:**



**A tervezett fejlesztés fő céljai:**

1. Az önkormányzati tulajdonú beruházási terület zöld infrastruktúra hálózatának rekonstrukciója
2. A zöldfelületi rendeltetéssel, továbbá közlekedési rendeltetéssel nem bíró területek - gazdaságélénkítési célú - megújítása annak érdekében, hogy a helyi lakosság és az idegenforgalom igényeinek kiszolgálása érdekében a területre jellemző, meglévő kereskedelmi-szolgáltató funkció infrastrukturális feltételei megújuljanak.

A tervezett beruházás Sárvár város Integrált Településfejlesztési Stratégájában elfogadott specifikus célokon (Térségi szerepkör erősítése; A versenyképesség megőrzése; Élhető és vonzó település megteremtése) belül és azokon keresztül elsősorban a következő közép távú tematikus célokhoz és városrész célokhoz illeszkedik, kifejezetten hozzájárulva ezen célok megvalósításához:

* Vonzó, támogató befektetői környezet megteremtése: a meglévő, alulhasznosított területeken megfelelő alapinfrastruktúra kiépítése, modern, idegenforgalom számára is vonzó tér kialakítása, befektetés ösztönző önkormányzati tevékenységekkel.
* Városi és várostérségi kapcsolatok erősítése, területi kohézió megteremtése a városrészek között: városrészek közötti egyéni és közösségi közlekedési kapcsolatok erősítése révén.
* A városi és városkörnyéki zöldterületek, természeti értékek megóvása, minőségi fejlesztése, a sérült környezet rehabilitációja: városi zöldterületek növelése (pl. út menti fásítás, városi terek „zöldítése”),meglévő zöldterületek minőségi fejlesztése.
* Közbiztonság növelése, a lakossági biztonságtudat erősítése: térfigyelő kamerarendszer kiépítése, fejlesztése révén.

A projektterület Sárvár városa történelmi belvárosában a Nádasdy vár és az ezt övező várpark, valamint a Posta tér, mint zöldfelületi rendeltetésű közterület között helyezkedik el.

Önállóan támogatható tevékenységek:

* Zöldinfrastruktúra hálózat keretében épített térelemek (épített padok, támfal) megvalósítása
* A városi zöld infrastruktúra hálózat részeként a klímahatást is befolyásoló vízfelület (szökőkút) kialakítása
* A projekt révén megújuló zöld infrastruktúra hálózat részeként a csapadékvíz öntözésre történő hasznosítását is szolgáló csapadékvíz elvezető folyókarendszernek, esővízgyűjtőnek, öntözőrendszernek a kialakítása
* A projektterület zöldterületeinek megújítása
* Kereskedelmi/szolgáltató tér és alkotórészei megújítása

Önállóan nem támogatható, választható tevékenységek (a teljes költségvetés 34%-a)

* Utcabútorok beszerzése
* Energiatakarékos közvilágítás kialakítása, megújítása, továbbá közbiztonsági intézkedésként térfigyelő kamerarendszer telepítése
* A fejlesztésre kerülő, rekreációt szolgáló szabadtéri építmények (pl. ivókút) kialakításához kapcsolódó szennyvízelvezetés, vízellátás felújítása, kiépítése
* Sárvár, belváros csapadékcsatorna rekonstrukció
* Projekt területén belüli, a közlekedést biztosító önkormányzati út forgalomcsillapító megoldásokkal történő felújítása.

A létrehozandó funkciók és azok célcsoportjai:

1. Pihenőpark kialakításával városi aktív rekreációs zöldterületek megújítása zöld infrastruktúra hálózat rekonstrukciója keretében (Pihenés, kikapcsolódás, Játszótér, Városi klíma hősziget-hatás elleni vízfelület,utcabútorok, pihenőhelyek): 969 m2;

2. Kereskedelmi /szolgáltató tér megújítása, átalakítása (közterületi értékesítés céljára szolgáló terület kialakítása, vásárok tartására szolgáló területek, vendéglátóipari előkertek működtetésére szolgáló területek): 1410 m2

3. Korlátozott forgalmú út: 451 m2

4. zöldterületek megközelítését szolgáló területek:968 m2

Kérjük és előre is köszönjük a lakosság megértését a kivitelezéssel együtt járó forgalomkorlátozásból származó esetleges kényelmetlenségekért.

További információ: Hangonyi Zoltán projektmenedzsertől a 30/9964246-os telefonszámon kérhető.